6.Pielikums 
Iepirkuma  
“Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē” 
(ID Nr. CN VAP 2023/09) nolikumam 

Projekts
LĪGUMS Nr. _______

Vecpiebalgā, Cēsu novadā
Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Vecpiebalgas apvienības pārvalde, reģistrācijas Nr. 90000057259, tās pārvaldes vadītāja p.i. Leldes Burdajas personā, kura rīkojas uz Cēsu novada Vecpiebalgas apvienības pārvaldes nolikuma pamata (turpmāk - Pasūtītājs) no vienas puses, un
_____________________, reģistrācijas Nr. _______________, tās valdes locekļa _____________ personā, kurš rīkojas uz statūtu pamata (turpmāk – Izpildītājs),  no otras puses, kopā turpmāk - Puses, katrs atsevišķi - Puse,  
pamatojoties uz Pasūtītāja rīkotā iepirkuma “Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē”, ID CN VAP 2023/09 rezultātiem, noslēdz šādu līgumu (turpmāk – Līgums):
1. Līguma priekšmets
1. [bookmark: _GoBack] Pasūtītājs uzdod un Izpildītājs ar saviem tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem), materiāliem un  nepieciešamās kvalifikācijas darbiniekiem apņemas piegādāt un uzstādīt aprīkojumu un labiekārtojuma elementus atbilstoši tehniskai specifikācijai/ tehniskajam piedāvājumam un atbilstoši būvniecību reglamentējošo normatīvo aktu prasībām.
1.1.  Izpildītājs apņemas izstrādāt, iesniegt un saskaņot Cēsu novada būvvaldē visus dokumentus, kuri ir nepieciešami būvniecības nosacījumu izpildei.
1.2.  Līguma izpildes vieta – Krasta iela 2, Taurene, Cēsu novads.
2. Līgumcena un norēķinu kārtība
2.1. Līgumcena ir __________ euro (________ euro, ___ centi) bez PVN un PVN 21%  euro (_________ euro, ____ centi), kopā  _________ euro (____ euro, ____ centi). PVN tiek maksāts Pievienotās vērtības nodokļa likuma noteiktajā apmērā un kārtībā (142.pants “Īpašs nodokļa piemērošanas režīms būvniecības pakalpojumiem”).
2.2. Samaksa par kvalitatīvi un Līguma noteikumiem atbilstoši veikto pasūtījumu tiek veikta šādā kārtībā:
2.2.1. avansa maksājums (ja Izpildītājs ir izvēlējies saņemt avansa maksājumu) – pēc Līguma noslēgšanas –  40 % apmērā no Līgumā noteiktās līgumcenas, avanss tiek izmaksāts 15 (piecpadsmit) darba dienu laikā no Izpildītāja rēķina saņemšanas;
2.2.2. gala norēķins - 15 (piecpadsmit) darba dienu laikā pēc pieņemšanas – nodošanas akta parakstīšanas, objekta nodošanas ekspluatācijā un Izpildītāja rēķina saņemšanas.
2.3. Par apmaksas dienu tiek uzskatīta diena, kad Pasūtītājs veicis pārskaitījumu uz Izpildītāja bankas norēķinu kontu.
2.4. Ja Pasūtījums veikts nekvalitatīvi vai neatbilstoši Līguma noteikumiem, par ko Līgumā noteiktā kārtībā tiek sastādīts akts, galējā norēķināšanās par Pasūtījumu notiek pēc konstatēto trūkumu novēršanas un pieņemšanas - nodošanas akta parakstīšanas, atbilstoši līguma nosacījumiem.
2.5. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv), vai izmantojot e-rēķinu sagatavošanas un sūtīšanas platformu rekini@cesunovads.lv. Izpildītājs e-rēķinu iesniedz izmantojot Cēsu novada pašvaldības oficiālo elektronisko adresi (e-adresi) vai e-pastu rekini@cesunovads.lv. 
3. Izpildes noteikumi un darbu pieņemšana – nodošana
3.1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
3.2. Izpildītājam preces jāpiegādā, jāuzstāda un darbiem jābūt izpildītiem un nodotiem Pasūtītājam ar darbu pabeigšanas aktu 7 (septiņu) mēnešu laikā.
3.3. Līgumā noteiktie Darbi uzskatāmi par pilnībā pabeigtiem brīdī, kad tiek apstiprināts akts par objekta pieņemšanu ekspluatācijā.
3.4. Darbu izpildes gaitā ir iespējams tehnoloģiskais pārtraukums, ko Izpildītājs ar Pasūtītāju saskaņo rakstiski.
3.5.  Pēc Preču piegādes, uzstādīšanas un darbu veikšanas, Izpildītājs elektroniski un papīra formā iesniedz Pasūtītājam pieņemšanas – nodošanas aktu. 
3.6.  Pasūtītājs 3 (triju) darbdienu laikā, skaitot no pieņemšanas – nodošanas akta saņemšanas brīža, to izskata un akceptē vai noraida, iesniedzot Izpildītājam rakstveidā motivētus iebildumus.
3.7.  Gadījumā, ja Pasūtītājs nav apmierināts ar Preču kvalitāti nodošanas brīdī, tad Pasūtītājs ir tiesīgs neparakstīt pieņemšanas – nodošanas aktu, rakstveidā norādot Izpildītājam atteikuma pamatotu iemeslu un termiņu, kurā Izpildītājam par saviem līdzekļiem ir jānovērš pieļautie Defekti un trūkumi. Defektu un trūkumu novēršanas termiņš nedod Izpildītājam tiesības uz termiņa pagarināšanu.
3.8.  Pieņemšanas – nodošanas akts tiek uzskatīts par akceptētu, ja to ir parakstījuši abu Pušu pārstāvji.
4. Garantijas
4.1. Izpildītājs pilnībā garantē rotaļu laukuma objektu atbilstību Latvijas Valsts standartu EN 1176 un EN 1177 prasībām. 
4.2. Garantijas termiņš tiek noteikts 24 (divdesmit četri) mēneši no akta par objekta pieņemšanu ekspluatācijā apstiprināšanas datuma.
4.3.  Jebkuri Līguma izpildes laikā vai garantijas laikā konstatētie Defekti un pārkāpumi tiek fiksēti aktā, kuru paraksta abu Pušu pārstāvji. 
4.4. Gadījumā, ja Izpildītājs neparaksta aktu par konstatētajiem Defektiem 5 (piecu) darbdienu laikā pēc tā saņemšanas, neiesniedzot Pasūtītājam motivētu, rakstiski noformētu atteikumu to parakstīt un nesniedzot paskaidrojumus, akts tiek uzskatīts par akceptētu no Izpildītāja puses un aktā minēto Defektu vai trūkumu novēršana ir saistoša Izpildītājam un tā pienākums ir tos novērst Pasūtītāja noteiktajā termiņā. Strīdus situācijas gadījumā, strīdu starp Izpildītāju un Pasūtītāju izšķir neatkarīgs eksperts, ko izvēlas Pasūtītājs ar Izpildītāju savstarpēji rakstveidā vienojoties.
4.5. Ja Izpildītājs nenovērš Defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu Defektu novēršanai, un Izpildītājam jāsedz Defektu novēršanas izmaksas. Par lēmumu veikt Defektu novēršanu Pasūtītājam 5 (piecas) dienas iepriekš rakstveidā jāinformē Izpildītājs. 
4.6. Garantijas laikā konstatēto defektu novēršanu un defektu radīto bojājumu novēršanu izpildē Izpildītājs garantē darbu izpildes savlaicīgumu un kvalitāti, tajā skaitā darbu izpildē izmantoto materiālu kvalitāti un personāla kvalifikāciju, drošības noteikumu ievērošanu un objekta darbības netraucēšanu.
4.7.  Defektu vai trūkumu atklāšanas gadījumā Izpildītājam nav tiesību prasīt termiņa pagarināšanu.
5. Pasūtītāja pienākumi un tiesības
5.1.  Pasūtītājam ir pienākums samaksāt par izpildītajiem darbiem un Precēm saskaņā ar Līguma noteikumiem.
5.2.  Pasūtītājam ir tiesības nepieņemt piegādātās Preces un darbus, ja Izpildītājs, nav ievērojis Līguma noteikumus vai pārkāpis normatīvo aktu prasības.
5.3.  Pasūtītājam ir citi pienākumu un tiesības, kas noteikti Latvijas Republikas normatīvajos aktos vai Līgumā.
6. Izpildītāja pienākumi un tiesības
6.1.  Izpildītājam ir pienākums, ievērojot Līguma noteikumus un normatīvo aktu prasības Līgumā noteiktajā termiņā piegādāt un uzstādīt atbilstošās kvalitātes Preces.
6.2.  Izpildītājam ir tiesības saņemt samaksu par kvalitatīvo Preču piegādi un darbu veikšanu.
6.3.  Izpildītājam ir citi pienākumu un tiesības, kas noteikti Latvijas Republikas normatīvajos aktos vai Līgumā.
7. Pušu atbildība
7.1. Izpildītājs ir pilnā apmērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Izpildītājs nav savlaicīgi piegādājis Preces vai ir piegādājis nepienācīgās kvalitātes Preces, kā arī pieļāvis Defektus vai trūkumus. 
7.2.  Izpildītājs saskaņā ar Līguma nosacījumiem apņemas novērst pieļautos trūkumus un Defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstiski noformētajam un Izpildītājam iesniegtajam radušos zaudējumu aprēķinam.
7.3.  Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem.
7.4.  Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Pusēm netiek atlīdzināta.
8. Apakšuzņēmēja un līguma izpildē iesaistītā personāla nomaiņa
8.1. Ne vēlāk kā uzsākot Līguma izpildi, Izpildītājs iesniedz būvdarbos iesaistīto apakšuzņēmēju (ja tādus plānots iesaistīt) sarakstu (Līguma _.pielikums/tiks precizēts), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
8.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
8.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
8.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.4.2. tiek nomainīts apakšuzņēmējs, uz kura iespējām iepirkuma procedūrā Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Būvuzņēmējs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42.panta otrās  daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
8.4.3. piedāvātais apakšuzņēmējs, kura veicamo būvdarbu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
8.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Būvuzņēmējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
8.8. Izpildītājs apakšuzņēmēju/personāla piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem un personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 9.9.punktā norādītos dokumentus un informāciju.
8.9. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
8.9.1. pieteikums apakšuzņēmēju un/vai Izpildītāja personāla nomaiņai vai piesaistīšanai, norādot apakšuzņēmējam nododamo darbu veidu un veicamo būvdarbu vērtību, personāla (speciālista) pozīcija Līguma izpildē (ja attiecināms);
8.9.2. piekrišanas raksts, kas apliecina nomainītā vai piesaistītā apakšuzņēmēja un/vai Izpildītāja personāla gatavību veikt konkrētos darbus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Izpildītāja personāla apliecinājumu paraksta nomainītais speciālists;
8.9.3. apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar iepirkuma procedūras dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
8.10. Grozījumi Līgumam pievienotajā apakšuzņēmēju/Izpildītāja personāla sarakstā tiek noformēti, reģistrējot Pasūtītāja saskaņoto apakšuzņēmēju/Izpildītāja personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
8.11. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
8.12. Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
8.13. Izpildītājs ir atbildīgs par to, lai saskaņā ar šo Līgumu darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
8.14. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 
9. Strīdu risināšanas kārtība
9.1.  Jebkuras pretenzijas par piegādāto un uzstādīto Preču kvalitāti, Līguma nosacījumu nepienācīgu izpildi vai neizpildi Puses viena otrai iesniedz rakstiski.
9.2.  Pretenzijas par Preču kvalitāti var tikt pieteiktas Preču pieņemšanas un garantijas laikā.
9.3.  Ja Puses nespēj vienoties 10 (desmit) darbdienu laikā un Līgumā nav paredzēts citādi, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirts Latvijas Republikas tiesā, saskaņā ar Latvijas Republikas normatīvajiem aktiem.
10. Līgumsodi
10.1. Ja Pasūtītājs noteiktajā laikā neveic maksājumu par Precēm, Izpildītājam ir tiesības prasīt līgumsodu 0,2% (nulle komats divu procentu) apmērā no kopējās Līguma summas (parāda) par katru kavējuma dienu, bet ne vairāk par 10% (desmit procentiem) no kopējās Līguma (parāda) summas.
10.2. Ja Pasūtītājs nepamatoti izvairās no Preču pieņemšanas – nodošanas akta parakstīšanas noteiktajā termiņā, tas maksā Izpildītājam līgumsodu 0,5% (nulle komats piecu procentu) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
10.3. Preču piegādes un uzstādīšanas termiņa neievērošanas gadījumā Izpildītājs maksā Pasūtītājam līgumsodu 0,2% (nulle komats divu procentu) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas. 
10.4. Gadījumā, ja Izpildītājs nenovērš Defektus atbilstoši Līguma noteikumiem noteiktajā termiņā, tas maksā Pasūtītājam līgumsodu 0,5% (nulle komats piecu procentu) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
10.5. Izbeidzot Līgumu pēc vienas Puses iniciatīvas, kuras pamats nav saistīts ar otras Puses līgumsaistību neizpildi vai nepienācīgu izpildi, vai nav saistīts ar Preču iegādei paredzētā finansējuma neesamību, Puse, kura vienpusēji atkāpjas no Līguma, maksā otrai Pusei līgumsodu 10% (desmit procentu) apmērā no kopējās Līguma summas. Gadījumā, ja kādai Pusei jau tika piemērots līgumsods, vai ja kāda Puse jau bija maksājusi līgumsodu uz cita Līgumā noteikta pamata, tad šajā punktā noteiktais līgumsoda apmērs tiek samazināts par iepriekš piemēroto/maksāto līgumsoda apmēru.
10.6. Pasūtītājam ir tiesības ieturēt līgumsodu no Izpildītājam paredzētā maksājuma. Pasūtītājs veic līgumsoda samaksu rēķinā norādītajā termiņā.
10.7. Līgumsoda samaksa neatbrīvo Puses no saistību izpildes.
11. Nepārvarama vara
11.1.  Puses tiek atbrīvotas no atbildības par daļēju vai pilnīgu Līguma saistību neizpildi, ja šī neizpilde ir radusies pēc Līguma noslēgšanas nepārvaramas varas apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces un citas dabas parādības, kas nav pakļautas Pušu kontrolei un padara neiespējamu Līguma izpildi. 
11.2. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu. Par nepārvaramas varas apstākļu esamību           3 (triju) darbdienu laikā no šo apstākļu iestāšanās brīža jāinformē otrā Puse. Šī punkta noteikumi nav spēkā, ja apstiprinājuma iegūšana vai Puses informēšana nav iespējama (ja nepārvaramas varas apstākļi liedz komunikācijas iespējas). 
12. [bookmark: _Toc85449958][bookmark: _Toc58054016][bookmark: _Toc226791172][bookmark: _Toc165081883]Līguma grozījumi un izbeigšana
12.1. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
12.2. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
12.2.1. grozījumi ir nebūtiski;
12.2.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
12.2.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
12.3. Būtiski Līguma nosacījumu grozījumi ir pieļaujami šādos gadījumos:
12.3.1. [bookmark: _Ref361171701]Līgumā noteikto Darbu izpilde nav bijusi iespējama, jo darba dienas laikā Izpildītājam ir bijusi liegta vai ierobežota pieeja objektam;
12.3.2. ja objektīvu apstākļu dēļ Līguma izpildes laikā Pasūtītājs ir uzdevis veikt  Izpildītājam neparedzētu Līguma prasību izpildi un šīs izmaiņas ir visu Līgumā iesaistīto Pušu saskaņotas un pamatotas, kādu iemeslu dēļ šādas izmaiņas ir nepieciešamas;
12.3.3. Darbu, atbilstošā apjomā un kvalitātē, nav iespējams veikt sākotnēji plānotajā termiņā no Izpildītāja neatkarīgu iemeslu dēļ;
12.3.4. Darba veikšanai no Izpildītāja neatkarīgu iemeslu dēļ nepieciešams papildus finansējums.
12.4. Darbu apjomu izmaiņu cenu nosaka Pasūtītājs vienojoties ar Izpildītāju un vadoties pēc tirgus cenām.
12.5. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam vismaz 5 (piecas) darba dienas iepriekš un neatlīdzinot tādējādi radušos izdevumus un/vai zaudējumus, ja:
12.5.1. Izpildītājs kavē Darbu izpildes termiņu vairāk kā 10 (desmit) darba dienas un termiņa kavējumā nav vainojams pats Pasūtītājs;
12.5.2. Izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
12.5.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
12.5.4. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz līguma slēgšanu vai izpildi;
12.5.5. Izpildītājam ir pasludināts maksātnespējas process vai iestājas citi apstākļi, kas liedz vai liegs Izpildītājam turpināt līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
12.5.6. Izpildītājs pārkāpj vai nepilda citu būtisku Līgumā paredzētu pienākumu;
12.5.7. Izpildītājs Pasūtītājam nodarījis zaudējumus;
12.5.8. Izpildītājs ir patvaļīgi pārtraucis līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē;
12.5.9. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, vai ja pirms iepirkuma līguma noslēgšanas attiecīgie apstākļi bija pastāvējuši, bet Pasūtītajam tie nebija zināmi.
12.6. Līgumu var izbeigt pirms Līguma termiņa beigām Pusēm savstarpēji rakstveidā vienojoties.
12.7. Gadījumā, ja Līgums tiek izbeigts (Darbu izpildes pārtraukta, vai tml.), Pušu atbildīgās personas sastāda aktu par atbilstoši Līguma noteikumiem izpildītajiem Darbiem, Pasūtītājs veic norēķinu par Izpildītāja kvalitatīvi izpildītajiem un Pasūtītāja pieņemtajiem Darbiem un Izpildītājs nodrošina izpildīto un pieņemto Darbu kvalitāti, drošumu un ekspluatācijas īpašības.
12.8. Izpildītājam ir pienākums savlaicīgi, bet ne mazāk kā 5 (piecas) darba dienas pirms Līguma 3.2.punktā noteiktā termiņa beigām informēt Pasūtītāju un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ ir traucēta saistību izpilde.
13. Citi noteikumi
13.1. Visos jautājumos, kas paredzēti vai neparedzēti Līgumā, Puses vadās no Latvijas Republikā spēkā esošiem normatīvajiem aktiem.
13.2. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
13.3. Ja pārstāj darboties viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma noteikumi.
13.4.  Pasūtītāja pārstāvis Līguma izpildes laikā ir __________, tālr. ____, e-pasts:  _________________; 
13.5.  Izpildītāja pārstāvi Līguma izpildes laikā ir _________, tāl. ______, e-pasts: __________________.
13.6.  Puses apņemas ievērot personu datu apstrādes normatīvo aktu prasības par fizisku personu datu apstrādi un šādu datu brīvu apriti ar Līgumu nodibināto saistību īstenošanai nepieciešamajā apjomā, kas saistītas ar Līguma izpildi.
13.7. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
13.8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
13.9. Līgums ir sastādīts 2 (divos) eksemplāros, pa vienam Līguma eksemplāram katrai Pusei. 
13.10.  Līgumam pievienoti sekojoši pielikumi:
13.10.1. Tehniskā specifikācija –  Līguma pielikums Nr.1;
13.10.2. Tehniskais piedāvājums - Līguma pielikums Nr.2
13.10.3. Izpildītāja piedāvājums Iepirkumā – Līguma pielikums Nr.3.

